גביע הטוטו

ממוזער|300px|לוגו גביע הטוטו הישן
גביע הטוטו הוא טורניר כדורגל ישראלי, התחרות השלישית בחשיבותה בכדורגל בישראל אחרי אליפות המדינה וגביע המדינה. בכל עונה נערכים שני טורנירים נפרדים: גביע הטוטו לקבוצות ליגת העל (הליגה הבכירה) וגביע הטוטו לקבוצות הליגה הלאומית (ליגת המשנה). בין השנים 1999–2009 נערך טורניר נוסף ובנפרד: גביע הטוטו לקבוצות הליגה הארצית שהייתה הליגה השלישית בישראל, אך טורניר זה בוטל כשהליגה הארצית בוטלה, לאחר רפורמה במבנה הליגות בשנת 2009.

גביע הטוטו מאפשר לקבוצות ליגת העל לשלב שחקנים צעירים והרכבים משניים ולבחון שחקנים חדשים לפני פתיחת העונה הסדירה, ומהווה פעמים רבות מעין "ניסוי כלים" לקבוצות הישראליות.

היסטוריה
גביע שלישי בחשיבותו (הנקרא במדינות רבות: טורניר "גביע הליגה"; באנגלית: League Cup) נערך בישראל בפורמטים רבים ומגוונים מאז החלו תחרויות הכדורגל הרשמיות בשנות ה-50 בישראל.

בשנים: 1958, 1968 ו-1973 נערכו גביעי חגיגות לכבוד עצמאות מדינת ישראל (גביע העשור, גביע ה-20 וגביע הכ"ה לכבוד חגיגות ה-10, ה-20 וה-25 שנים לעצמאות ישראל בהתאמה). בחלק מהם גם הופרדו הטורנירים לליגה הבכירה ולליגה השנייה/שלישית, על מנת שמרב הקבוצות הבכירות והמוכרות בישראל יוכלו לקחת בו חלק.

במהלך עונת  התקיים גביע הליגה הראשון שכוון להיות הגביע השלישי בחשיבותו, אבל הופסק מיד לאחר עונת ניסיון זו.

ב-1982 החלה ההתאחדות לכדורגל בישראל לקיים גביע שלישי בחשיבותו בשם גביע ליליאן, לזכרו של גזבר ההתאחדות יהודה ליליאן שנפטר בתחילת שנה זו.

הוחלט שמשחקי הגביע יתקיימו בתחילת העונה, וישחקו בו רק ארבע הקבוצות הטובות בישראל שהצליחו בליגה ובגביע המדינה. פורמט זה נמשך והשתנה במהלך השנים מספר פעמים, ולמעשה אף המשיך לרוץ ביחד עם גביע הטוטו מספר עונות עד שהופסק לאחר עונת 1989/1990.

בעונת 1984/1985 הציגה ההתאחדות גביע ליגה חדש (בתחילה נקרא בעיתונות: "גביע הליגה") שבו ישחקו כלל הקבוצות בשתי הליגות הבכירות (שיקיימו טורנירים נפרדים). הגביע התקיים לראשונה ב-30 באוקטובר 1984, הסתיים במשחק הגמר שנערך ב-7 במאי 1985, והזוכות הראשונות בו היו מכבי יבנה (הליגה הבכירה – הליגה הלאומית) והפועל אשקלון (ליגת המשנה – הליגה הארצית).

לפני הטורניר בעונת 1984/1985, החליטה המועצה להסדר ההימורים בספורט (או בשמה המוכר ה"טוטו") לתת חסות לגביע שנקרא מאז גביע הטוטו, ובנוסף הובטח לזוכות פרס כספי משמעותי על מנת להגביר תחרותיות והישגיות בתחרות זו.

משחקי הגביע התקיימו במשך 15 עונות, עד שבעונת 1999/2000, לאחר רפורמה במערך הליגות בישראל ויצירת ליגת העל כליגה הבכירה בישראל, הטורניר של הליגה הבכירה וליגת המשנה אוחד ושיחקו בו 24 הקבוצות בשתי הליגות הבכירות, והתקיים טורניר נוסף בו שיחקו קבוצות הליגה השלישית (הליגה הארצית).

ניסיון זה הוכח ככושל מבחינת העניין והתחרותיות ורמתו הירודה ועל כן התחרות של שתי הליגות הבכירות פוצל שוב, וכך החל מעונת 2004/2005 התקיימו שלושה טורנירים שונים: טורניר אחד לכל אחת משלוש הליגות הבכירות בישראל, עד לסגירת הליגה הארצית והרפורמה הנוספת במערך הליגות בעונת 2008/2009, אז נסגרה התחרות לליגה השלישית, ומאז מתקיימות שתי התחרויות: גביע הטוטו לליגת העל וגביע הטוטו לליגה הלאומית.

בעונת 2013/2014 הטורניר לא התקיים כלל עקב מחלוקת בין הטוטו להתאחדות לגבי אחריות על הביקורת שהוטחה לגבי ניהול הכדורגל והמענקים ששולמו בין שני הגופים בעקבות דו"ח של ירון זליכה, ובאוקטובר 2013 הגיעו הגופים להסדרת הסכם השיווק ביניהם שכלל את ביטולה המידי של התחרות הקרובה להסכם.

לאורך השנים, שונה מעט מבנה התחרות בין עונה לעונה מבחינת כמות הבתים והשלבים בטורניר. כך למשל התחילו בעבר משחקי הטורניר בטרם החלה הליגה, אך שלב הבתים נמשך גם לאחר פתיחתה, ומשחק הגמר התקיים לרוב בחודש ינואר, אך החל מעונת 2018/2019 הוחלט לשנות את פורמט התחרות ולהפוך אותו לטורניר קדם עונה אשר מסתיים בסוף חודש ספטמבר. בעקבות הביקורת שהושמעה מצד הקבוצות המשתתפות במפעלים האירופיים כלפי עומס המשחקים, כיום קבוצות המשתתפות במפעלים האירופיים העונתיים (ליגת האלופות, הליגה האירופית והקונפרנס ליג) מדלגות על שלב הבתים ומשחקות רק 1–3 משחקי נוקאאוט בעונה במפעל זה על מנת שיוכלו לרכז את מרב מאמציהם להצליח במפעלים האירופים ולקדם את הכדורגל הישראלי.

מבנה התחרות
שלב הבתים נערך לפני פתיחת הליגות, ונערך בליגת העל ובליגה הלאומית החל מסוף יולי או תחילת אוגוסט ועד לפתיחת הליגה בסוף אוגוסט ולמעשה מהווה מעין טורניר הכנה לפתיחת העונה המורחבת. שלבי הגמר בשתי הליגות נערכים בסוף ספטמבר. כמו במשחקי הליגה, בגביע הטוטו רשאיות הקבוצות לערוך עד חמישה חילופים.

מספר הקבוצות המשתתפות בטורניר תלוי במספר הקבוצות בליגה. כיום משחקות 14 קבוצות בליגת העל, והחל מעונת  הקבוצות המשתתפות במפעלים האירופיים לא משתתפות בשלב הבתים. עשר הקבוצות הנותרות מחולקות לשני בתים על פי אזורים גאוגרפיים, כאשר כל קבוצה משחקת נגד שאר הקבוצות פעם אחת, ובסך הכל נערך סיבוב משחקים אחד. הקבוצה הממוקמת במקום הראשון בכל בית מעפילה לחצי הגמר. בנוסף לכך נערך משחק אלוף האלופים בין האלופה ומחזיקת גביע המדינה, ומשחק בין שתי הקבוצות הנוספות שהעפילו למוקדמות הקונפרנס ליג, ושתי המנצחות מעפילות גם הן לחצי הגמר. קבוצה שלא העפילה לחצי הגמר משובצת למשחק דירוג אחד שיקבע את מקומה הסופי בטורניר (ואת המענק הכספי שתקבל).

בליגה הלאומית מחולקות 16 קבוצות לארבעה בתים אזוריים, ארבע קבוצות בכל בית. כל קבוצה משחקת פעם אחת נגד שאר הקבוצות, ובסך הכל נערך סיבוב אחד של שלושה מחזורים. שתי הקבוצות הממוקמות בשני המקומות הראשונים בכל בית עולות לשלב רבע הגמר.

החל מעונת 2018/2019 לא נערכת הארכה במשחקי הנוק-אאוט, ובמקרה של שוויון לאחר 90 דקות ניגשים ישירות לדו-קרב פנדלים. משחק הגמר נערך באצטדיון נייטרלי.

בעונת , בעקבות מגפת הקורונה, שונתה השיטה למצומצמת יותר המכילה את מסלול אלוף האלופים ומסלול הליגה. משחק הגמר התקיים באצטדיון של העולה לגמר דרך מסלול הליגה. שינוי השיטה היה רלוונטי לעונה זו בלבד.

 זכויות שידור ומענקי זכייה 
החל מעונת 2021/2022 מחזיק גוף השידור צ'רלטון בזכויות השידור של משחקי גביע הטוטו. המשחקים מועברים בשידורים ישירים בחבילת הערוצים של ספורט 1.

המועצה להסדר ההימורים בספורט היא הספונסרית הראשית של המפעל ומשלמת מענקים וכספי זכייה לקבוצות המשתתפות עבור תוצאות המשחקים המקדימים ובנוסף עבור המיקומים הסופיים.

המענקים הכספיים המחולקים בשלב הבתים והמשחקים בין ה"אירופאיות": ניצחון - 50,000 ש"ח, תיקו - 40,000 ש"ח, הפסד - 30,000 ש"ח.

מיקום סופיסכום המענקמקום אחרון110,000מקומות 12–13140,000מקומות 10–11170,000מקום 9200,000מקום 8250,000מקומות 6–7300,000מקום 5350,000מקומות 3–4360,000סגנית650,000זוכה900,000

 ביקורת 
גביע הטוטו סופג לעיתים ביקורת מתקשורת הספורט בישראל ואוהדי הכדורגל במדינה, בעיקר על היותו חסר חשיבות ביחס לגביע המדינה בכדורגל ועל כך שלעיתים קרובות הקבוצות משחקות עם סגלים משניים ושיעורי הנוכחות במשחקים נמוכים יחסית. בעקבות הביקורות הללו הטורניר מכונה לעיתים בלעג "גביע השוקו". ביקורת נוספת מושמעת על שמו של הגביע, שנובע אך ורק מחסות מסחרית של המועצה להסדר ההימורים בספורט ולא מזכיר את היותו גביע ליגה, בניגוד למשל לגביע הפוטבול ליג של אנגליה.

מחזיקות גביע הטוטו

עונהמחזיקת הגביעתוצאהסגניתאצטדיוןצופים1984/1985מכבי יבנה1:2בית"ר ירושליםאצטדיון רמת גן, רמת גן3,0001985/1986הפועל פתח תקווה1:2הפועל באר שבעאצטדיון רמת גן, רמת גן5001986/1987שמשון תל אביב0:2מכבי נתניהאצטדיון רמת גן, רמת גן2,0001987/1988שמשון תל אביב2:4בני יהודה תל אביבאצטדיון האורווה, פתח תקווה2,5001988/1989הפועל באר שבע0:2מכבי נתניהאצטדיון רמת גן, רמת גן2,5001989/1990הפועל פתח תקווה1:2בני יהודה תל אביבהאצטדיון העירוני הרצליה, הרצליה3,0001990/1991הפועל פתח תקווה1:3בית"ר תל אביבהאצטדיון העירוני הרצליה, הרצליה2,0001991/1992בני יהודה תל אביב1:2מכבי תל אביבאצטדיון בלומפילד, תל אביב-יפו7,0001992/1993מכבי תל אביב0:4הפועל פתח תקווההאצטדיון העירוני הרצליה, הרצליה3,0001993/1994מכבי חיפה0:2בית"ר ירושליםאצטדיון רמת גן, רמת גן9,0001994/1995מכבי פתח תקווה1:2מכבי תל אביבאצטדיון רמת גן, רמת גן1,0001995/1996הפועל באר שבע0:3הפועל כפר סבאאצטדיון האורווה, פתח תקווה6001996/1997בני יהודה תל אביב0:3הפועל חיפהאצטדיון רמת גן, רמת גן3,0001997/1998בית"ר ירושלים1:3מכבי תל אביבאצטדיון רמת גן, רמת גן12,0001998/1999מכבי תל אביב1:2בית"ר ירושליםאצטדיון רמת גן, רמת גן12,0001999/2000מכבי פתח תקווה1:4מכבי חיפהאצטדיון רמת גן, רמת גן2,0002000/2001הפועל חיפה0:1בית"ר ירושליםאצטדיון רמת גן, רמת גן10,0002001/2002הפועל תל אביב2:4מועדון ספורט אשדודאצטדיון רמת גן, רמת גן5,0002002/2003מכבי חיפה0:2הפועל תל אביבאצטדיון רמת גן, רמת גן7,0002003/2004מכבי פתח תקווה0:3מכבי חיפהאצטדיון רמת גן, רמת גן4,0002004/2005הפועל פתח תקווה3:3 (2:4 בפנדלים)מועדון ספורט אשדודאצטדיון רמת גן, רמת גן4,0002005/2006מכבי חיפה0:3מועדון ספורט אשדודאצטדיון רמת גן, רמת גן4,3002006/2007מכבי הרצליה1:2הפועל כפר סבאאצטדיון רמת גן, רמת גן1,5002007/2008מכבי חיפה0:2בני סכניןאצטדיון רמת גן, רמת גן11,0002008/2009מכבי תל אביב0:1מועדון ספורט אשדודאצטדיון רמת גן, רמת גן9,0002009/2010בית"ר ירושלים0:1הפועל רעננהאצטדיון רמת גן, רמת גן6,0002010/2011עירוני קריית שמונה0:1מכבי פתח תקווהאצטדיון רמת גן, רמת גן3,0002011/2012עירוני קריית שמונה1:1 (3:4 בפנדלים)הפועל תל אביבאצטדיון המושבה, פתח תקווה5,0002012/2013הפועל חיפה0:1הפועל באר שבעאצטדיון המושבה, פתח תקווה4,6002013/2014בוטל2014/2015מכבי תל אביב1:2מכבי חיפהאצטדיון נתניה, נתניה12,1672015/2016מכבי פתח תקווה1:3עירוני קריית שמונהאצטדיון נתניה, נתניה2,5002016/2017הפועל באר שבע1:4עירוני קריית שמונהאצטדיון נתניה, נתניה6,1272017/2018מכבי תל אביב0:1הפועל באר שבעאצטדיון נתניה, נתניה12,1242018/2019מכבי תל אביב1:2מכבי חיפהאצטדיון המושבה, פתח תקווה10,8002019/2020בית"ר ירושלים0:2מכבי תל אביבאצטדיון נתניה, נתניה11,1002020/2021מכבי תל אביב0:2בני סכניןאצטדיון דוחה, סח'ניןללא קהל2021/2022מכבי חיפה1:1 (6:7 בפנדלים)הפועל באר שבעאצטדיון נתניה, נתניה14,0002022/2023מכבי נתניה0:0 (4:5 בפנדלים)הפועל באר שבעאצטדיון המושבה, פתח תקווה8,8302023/2024מכבי תל אביב0:0 (2:4 בפנדלים)מכבי חיפהאצטדיון נתניה, נתניה12,1672024/2025מכבי תל אביב1:3מכבי חיפהאצטדיון נתניה, נתניה13,0162025/2026בית"ר ירושלים1:2הפועל תל אביבאצטדיון סמי עופר, חיפה24,560

טבלת זכיות לגביע הטוטו
מקוםקבוצהזכיותסגנויות1מכבי תל אביב942מכבי חיפה553בית"ר ירושלים444הפועל פתח תקווה41מכבי פתח תקווה6הפועל באר שבע357בני יהודה תל אביב22עירוני קריית שמונה9הפועל חיפה2110שמשון תל אביב2011הפועל תל אביב1312מכבי נתניה1213מכבי הרצליה10מכבי יבנה
מלכי השערים בכל הזמנים
להלן טבלת המבקיעים המובילים במשחקי גביע הטוטו. נכון ל-23 ביולי 2022.
#שחקןשנות פעילותשערים1אלון מזרחי1989–2005422עמיר תורג'מן1989–2007393שי הולצמן1990–2009344חזי שירזי1986–2004305אסי טובי1990–2010296ראובן עטר1986–2003267אופיר חיים1993–201225אבי נמני1989–2008עופר שטרית1987–2010עידן שריקי2001–2021
ראו גם
גביע הטוטו לאומית
גביע הטוטו ארצית
גביע העשור
גביע ה-20
גביע הכ"ה
גביע הליגה
גביע ליליאן

קישורים חיצוניים

גביע הטוטו, באתר מנהלת הליגות לכדורגל

הערות שוליים

קטגוריה:תחרויות כדורגל בישראל
קטגוריה:המועצה להסדר ההימורים בספורט